CELEX: 62011CN0476
Language: hu
Date: 2011-09-19 00:00:00
Title: C-476/11. sz. ügy: A Vestre Landsret (Dánia) által 2011. szeptember 19-én benyújtott előzetes döntéshozatal iránti kérelem — A Glennie Kristensen nevében eljáró HK Danmark kontra Experian A/S

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/11
            
         A Vestre Landsret (Dánia) által 2011. szeptember 19-én benyújtott előzetes döntéshozatal iránti kérelem — A Glennie Kristensen nevében eljáró HK Danmark kontra Experian A/S
   (C-476/11. sz. ügy)
   2011/C 340/20
   Az eljárás nyelve: dán
   
      A kérdést előterjesztő bíróság
   
   Vestre Landsret
   
      Az alapeljárás felei
   
   
      Felperes: a Glennie Kristensen nevében eljáró HK Danmark
   
      Alperes: Experian A/S
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a 2000/78/EK tanácsi irányelv (1) 6. cikkének a foglalkoztatási szociális biztonsági rendszerekbe történő belépés korhatárhoz kötésével kapcsolatos kivételre vonatkozó (2) bekezdését, hogy az felhatalmazást ad a tagállamoknak arra, hogy a foglalkoztatási szociális biztonsági rendszerek tekintetében általános kivételt engedjenek az irányelv 2. cikke szerinti, életkoron alapuló közvetett, valamint közvetlen hátrányos megkülönböztetés tilalma alól, feltéve, hogy ez nem eredményez nemi hovatartozáson alapuló hátrányos megkülönböztetést?
            
         
               2.
            
            
               Úgy kell-e értelmezni a 2000/78/EK tanácsi irányelv 6. cikkének a foglalkoztatási szociális biztonsági rendszerekbe történő belépés korhatárhoz kötésével kapcsolatos kivételre vonatkozó (2) bekezdését, hogy az nem tiltja meg a tagállamnak, hogy olyan jogi helyzetet tartson fenn, amelyben a munkáltató a munkabér részeként életkor szerint változó nyugdíjjárulékot fizethet, amely például azt eredményezi, hogy a munkáltató a 35 évnél fiatalabb munkavállaló esetében 6 %-os, a 35 és 44 év közötti munkavállaló esetében 8 %-os, a 45 év feletti munkavállaló esetében pedig 10 %-os nyugdíjjárulékot fizet, feltéve, hogy ez nem eredményez nemi hovatartozáson alapuló hátrányos megkülönböztetést?
            
         
      (1)  A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 16. o.; magyar nyelvű különkiadás 5. fejezet, 4. kötet, 79. o.).